Kaart
**Burkina Faso** on merepiirita riik Lääne-Aafrikas. 

Burkina Fasot ümbritseb kuus riiki: Mali põhjas, Niger idas, Benin kagus, Togo ja Ghana lõunas ning Elevandiluurannik edelas. Riik kandis 1984. aastani Ülem-Volta nime. Riik on vabariik ja arengumaa. Burkina Faso iseseisvus 5. augustil 1960, enne seda oli Prantsusmaa asumaa. 

Inimarengu indeksi järgi on Burkina Faso maailma riikide seas tagantpoolt kuues.

Loodus
------

### Pinnamood

Maa on enamasti tasane savanniplatoo koos mõne väikese metsaga kaetud alaga. Maastik on põhjas enamjaolt liivane ja kivine, lõunas on rohelisem ja seal asub ka metsi. Riik asub piirkonnas, kus Sahara kõrb siirdub savanni viljakatele rohumaadele, seda ökoloogilist tsooni tuntakse ka Saheli nime all.

### Kliima

Burkina Fasos ainult kaks hooaega, vihmaperiood ja kuum kuiv hooaeg, mida nimetatakse harmattaniks, riigi põhjaosas kestab vihmaperiood lühemalt kui lõunaosas. Riigis on temperatuur aasta läbi kõrge. Talvel on õhk kirdetuulte leviku tõttu kuiv ja temperatuur põhjaosas on umbes 30/32 °C ja lõunaosas 32/33 °C. Valitsev tuul, mida nimetatakse Harmattaniks, puhub kirdest ja suudab tolmu tõsta, muutes taeva valgeks, seda võivad põhjustada ka tõelisi liivatormid. Torm võib ilmneda ka kevadel, kuna siis võib toimuda kokkupõrge ookeanist tulevate ja siseruumide poole liikuvate niiskete õhumassidega.

### Loomad

Burkina Fasos elab rikkalikult erinevaid loomi, nende hulgas ka palju ohustatud liike näiteks gepardid ja egiptuse raisakotkad.

### Taimestik

Burkina Faso on suures osas loodusliku põõsastiku maa, kus on rohu ja väikeste puude segu erinevates proportsioonides. Savanna piirkond on vihmaperioodil peamiselt rohumaa ja harmattani perioodil poolkõrb.

### Veestik

Burkina Fasol on kolm peamist jõge: Must Volta, Punane Volta ja Valge Volta, riigil puudub merepiir.

Burkina Faso rahvastik
----------------------

Burkina Faso rahvaarv 2020. aasta seisuga on 20 708 064 inimest. Burkina Fasos sünnib tunnis keskmiselt 87 ja sureb 21 inimest. Aastane iive on +2,89%, sellest saab järeldada, et Burkina Faso rahvaarv kasvab. 2020. aasta prognoosiga on Burkina Fasos inimeste keskmine oodatav eluiga meestel 17 ja naistel 18,7 aastat. Burkina Fasos moodustavad enamiku rahvastikust alla 19-aastased mehed ja naised. Meeste ja naiste rahvaarv on ligikaudu võrdne, alates 55. eluaastast on naisi märgatavalt rohkem kui mehi. Sündimus ja suremus on suur. Väga vähesed elavad rohkem kui 75 aastat. Burkina Fasos on lapsi ja tööealisi ligikaudu sama palju, nad moodustavad kogu rahvastikust umbes 97,5%. Laste seas on 0,12% rohkem poisse, kui tüdrukuid. Tööealiste seas on 0,1% rohkem naisi kui mehi. Vanemaealiste seas on naisi 0,11% rohkem kui mehi.

Burkina Faso 2020. aasta rahvastikupüramiid
Burkina Faso on jõudnud demograafilise arengu 2. etappi, kuna seal on suur sündimus (u 5 last naise kohta). Rahvaarv kasvab ja keskmine eluiga pikeneb. Ühiskonnas on vanureid vähe. Suremus seoses HI-viirusega on seal endiselt suur.

Burkina Faso soolis-vanuseline struktuur|  | Mehed (%) | Naised (%) |
| Lapsed, 0–14-aastased | 22,96 | 22,84 |
| Tööealised, 15–64-aastased | 25,8 | 25,9 |
| Vanemaealised, üle 65-aastased | 0,97 | 1,08 |

### Naise vanus esimese lapse sünnitamisel

* Burkina Fasos on keskmine naise vanus esimese lapse sünnitamisel 19,4 aastat ehk 19 aastat. Põhjuseks on see, et Burkina Faso on arengumaa ja sealne kultuur Euroopaga võrreldes on hoopis teine.

Burkina Faso ja Eesti loomuliku iibe võrdlus (2015–2100)
### Imikusuremus, keskmine oodatav eluiga sünni hetkel ja laste arv sünnituseas naise kohta

* Burkina Fasos on keskmine imikusuremus 76,4 last 1000 lapse kohta.
* Burkina Fasos on oodatav keskmine eluiga 60,3 aastat.
* Burkina Fasos on laste arv sünnituseas naise kohta 5,27 last.
* Sealsed lapsed käivad tööl ja aitavad perele raha teenida, inimeste haridustase on väga madal, mistõttu sündimus on suur.

### 

### Burkina Faso ja Eesti rahvastiku võrdlus

Eesti ja Burkina Faso rahvastiku võrdlus| Riik | Eesti | Burkina Faso |
| Arengutase | 34. koht maailmas – väga kõrge inimarenguga | 181. koht maailmas – väga madala inimarenguga |
| Ennustatav iive | Prognoositakse iibe langust. Rahvaarv väheneb, kuna iive on negatiivne | Prognoositakse iibe langust, rahvaarvu kasv aeglustub, kuna iive langeb |
| Rahvaarv | 1 228 624 | 20 735 356 |
| Immigrantide osatähtsus riigis | 14,4% | 3,5% |
| Immigrantide päritoluriigid | Venemaa

Ukraina
Valgevene | Mali

Côte d'ivoire
Ghana |
| Riigi tõmbetegurid | Heaoluühiskond

Hea haridus nt ülikoolides
Demokraatlik ühiskond
Rahulik ja turvaline elukeskkond
Head võimalused eneseteostuseks ja karjääriks | Seal leidub palju kulda, samuti leidub seal palju puuvilla (Aafrika suurim puuvilla tootja). Võimalus leida tööd.

Palju erinevaid kultuure koos.
Sealne haridus on tasuta ja kool on kohustuslik kuni 16. eluaastani. |

|  |  |  |
| --- | --- | --- |
| Riigi rändeiive promillides | 3‰ | –1,3‰ |
| Riigi tõuketegurid | Arstiabi kättesaadavus võiks parem olla, nt pikad järjekorrad tervishoius.

Sooline palgalõhe.
Perevägivald. | Halb tervishoiukorraldus, levib palju haigusi, HI-viirus.

Vähesed võimalused eneseteostuseks ja karjääriks.
Terrorism.
Paljud õpilased jõuavad kõigest koolis 5. klassini. |

### Rahvastikupoliitika

Burkina Faso rahvastikupoliitika tegeleb suremuse vähendamise ja elussündide arvu suurendamisega. Üritatakse parandada heaolu kõikides ühiskonna sotsiaalsetes kihtides. Eesmärk on tagada piirkondlik areng ja rahvaarvu kasvu piiramine.

### Rahvastiku paiknemine

Enamik inimesi elab riigi lõunapoolses osas. Kõige tihedamalt on asustatud riigi pealinn Ouagadougou, seal elab 1017,6 inimest ruutkilomeetri kohta. Kõige tihedamalt on asustatud Ioba provints. Riigi põhja- ja idaosas on asustus väiksem, kuna seal on kõrbed ja looduskaitsealad. Paremad palgad ja rohkem töökohti on suurlinnades.

Majandus
--------

Tööealise elanikkonna rakendatus majanduses Burkina Fasos:

* põllumajanduses: 28,03% (2018. aastal)
* tööstuses: 19,43% (2018. aastal)
* teeninduses: 43,63% (2018. aastal)

### Töötute osakaal Burkina Fasos

Töötuid oli Burkina Fasos 2019. aastal 6,15%.

### Tööjõu olukorra hinnang

Põllumajanduses töötavate inimeste osakaal väheneb, tööstuses ja teeninduses töötavate inimeste osakaal kasvab. Töötute inimeste osakaal kasvas alates 2008. aastast jõudsalt kuni 2015. aastani. Aastal 2015 oli töötute osakaal 6,7%, pärast seda on see vähenenud aastatega järjepidevalt, jõudes 2019. aastal 6,15%-ni.

### Tehnoloogia ja tootearendus

Burkina Fasos parandati 2018. oluliselt interneti kättesaadavust. Rahvusvaheline ettevõte IDE teeb koostööd Burkina Faso maapiirkondade väiketalupidajatega, aidates neil parandada põllumajanduse tootlikkust ja pääseda kohalikele turgudele, kus nad saavad oma saaki kasumlikult müüa. Riigi peamine sissetulekuallikas on väärismetallide (69,6% riigi koguekspordist) ja puuvilla (11% riigi koguekspordist) müük.

### Turism

Turism Burkina Fasos moodustab 3,8% sisemajanduse kogutoodangust

Burkina Faso suurim linn
------------------------

Burkina Faso suurim linn on pealinn Ouagadougou, seal elab 1 086 505 inimest. Kesklinnas on lennujaam, ostukeskused ja hotellid. Kesklinna äärealadel on pargid. Haiglad paiknevad enamasti linna äärealadel. Tegu on ühe kesklinnaga sektorlinnaga, kus kesklinnas elavad jõukamad inimesed, vaesemad elavad kesklinnast väljaspool, seal kus paiknevad ka tehased. Burkina Faso pealinn on väga ülerahvastatud, seal ei jagu kõigile töökohti, paljud inimesed on kodutud. Tehaste tõttu on ka õhk mingil määral saastunud.

Globaliseerumise võrdlus Eesti ja Saksamaaga
--------------------------------------------

Nendest kolmest riigist on kõige suurem üldine globaliseerumise tase Saksamaal, kõige väiksem Burkina Fasos ja keskele jääb Eesti. Majanduslikus globaliseerumises on Eesti 9.kohal edastades sellega Saksamaad, mis on 24. kohal ja Burkina Faso, mis on 143. kohal. Saksamaa on kõige kõrgemal kohal nendest kolmest riigist sotsiaalses globaliseerumises, ta asub 14 kohal, Eesti jääb taas keskele ja asub 29. kohal. Burkina Faso näitaja on taas üle saja. Poliitilise globaliseerumise koha pealt on Saksamaa lausa kolmandal kohal, Eesti asub 54. kohal ja Burkina Faso asub 81. kohal. Kokkuvõtvalt võib öelda et Eesti ja Saksamaa on palju rohkem globaliseerunud kui Burkina Faso.

Turism
------

Burkina Faso ei ole tuntud turismimaa, seda külastas 2011. aastal 433 778 turisti.

### Turismi arengueeldused

Turistid külastavad Burkina Fasot enamasti käsitöö ja kultuuri pärast, samuti on riigis palju loodusparke. Riigis toimuvad mitmed festivalid, mis meelitavad turiste nt CNS (kultuurifestival), FESPACO (filmifestival) jne. Külastajaid köidavad ka riigi kultuuri- ja turismiobjektid, näiteks Loropeni varemed ja Laongo (graniitskulptuuri küla). Alates 2011. aastast lendab Burkina Fasose Kenya Airways ja 2012. aastast ka Turkish Airlines. Riigi reisijateveost moodustab suurima osa õhutransport. Tänu kahele lennufirmale on Burkina Fasosse reisimine muutnud lihtsamaks ja meelitanud riiki ligi 500 000 turisti aastas. Burkina Fasos asub mitu rahvusvahelist hotelliketti, hotellid üritavad oma kvaliteeti järjepidevalt tõsta. Samuti üritavad nad ka riigi mainet parandada võideldes näiteks laps prostitutsiooniga. Sidemete edendamine rahulike naabritega, näiteks Ghanaga, võiks edendada Burkina Faso reisi- ja turismitööstuse edasist kasvu.

### Reisimine Eestist Burkina Fasose

Eestis korraldab Burkina Fasosse reise Estravel.

=== Populaarsemad turismipaigad ==?

* Bobo-Dioulasso, linn, kus on parim ööelu Burkina Fasos[*viide?*]
* Arli rahvuspark
* W rahvuspark
* Pealinn Ouagadougou
* Turg Gorom Gorom
* Küla Tiebele (eriline oma mudast ehitatud majade poolest)
* Sindous asuvad karmid ja teravad tipud on asi, mida tuleks vaadata.
* Järv Tangrela
* Ziniare rahvuspark
* Loropeni varemed

Haldusjaotus
------------

Riik jaguneb 13 piirkonnaks, mis jagunevad 45 provintsiks. Kuni 2. juulini 2001 olid 1. järgu haldusüksused provintsid.

### Piirkonnad

|  |  |
| --- | --- |
| 1. Boucle du Mouhouni piirkond
2. Cascadesi piirkond
3. Edelapiirkond
4. Hauts-Bassinsi piirkond
5. Idapiirkond
6. Kesk-Idapiirkond
7. Kesk-Lõunapiirkond
8. Kesk-Läänepiirkond
9. Keskpiirkond
10. Kesk-Põhjapiirkond
11. Plateau-Centrali piirkond
12. Põhjapiirkond
13. Saheli piirkond
 | Burkina Faso piirkonnad |

### Provintsid

1. Balé provints
2. Bami provints
3. Banwa provints
4. Bazèga provints
5. Bougouriba provints
6. Boulgou provints
7. Boulkiemdé provints
8. Comoé provints
9. Ganzourgou provints
10. Gnagna provints
11. Gourma provints
12. Houé provints
13. Ioba provints
14. Kadiogo provints
15. Kénédougou provints
16. Komondjari provints
17. Kompienga provints
18. Kossi provints
19. Koulpélogo provints
20. Kouritenga provints
21. Kourwéogo provints
22. Léraba provints
23. Loroum provints
24. Mouhouni provints
25. Nahouri provints
26. Namentenga provints
27. Nayala provints
28. Noumbieli provints
29. Oubritenga provints
30. Oudalani provints
31. Passoré provints
32. Poni provints
33. Sanguié provints
34. Sanmatenga provints
35. Séno provints
36. Sissili provints
37. Soumi provints
38. Sourou provints
39. Ziro provints
40. Zondoma provints
41. Zoundwéogo provints
42. Tapoa provints
43. Tui provints
44. Yagha provints
45. Yatenga provints

Provintsid jagunevad 301 vallaks.

Burkina Faso lipp
-----------------

Praegune Burkina Faso lipp võeti kasutusele 4. augustil 1984. aastal. Panaafrika värvides plagu on jagatud kaheks võrdseks horisontaalseks väljaks, punaseks ja roheliseks. Lipu keskele on paigutatud kollane viisnurkne täht.

Roheline on lootuse ja külluse sümbol, punane näitab rahvusliku teadvuse muutmiseks vajalikku revolutsioonilist võitlust ja kollane tähistab Burkina Faso maavarade rikkust.

Lipp on inspireeritud Vietnami lipust.

Burkina Faso vapp
-----------------

Burkina Faso vapp on kasutusel aastast 1997. Lipuvärvides vapikilpi hoiavad kaks hõbedast täkku, kes sümboliseerivad rahva õilsat sugu. Vapikilbi taga on kaks ristatud oda, mis sümboliseerivad rahva kaitsetahet. Kilbi all on avatud raamat, mis tähistab haridust. Ülaservas on riigi nimi ja allservas prantsuskeelne rahvuslik deviis "Unité, Progrès, Justice" ('ühtsus, progress, õiglus'). Lint ühendab kaht hirsitaime, mis sümboliseerivad küllust.

Vaata ka
--------

* Burkina Faso jalgpallikoondis
* Burkina Faso riigipeade loend

Viited
------

1. ↑  Maailmapanga andmebaas, vaadatud 27.05.2019.
2. 1 2  "Animals in Burkina Faso". *List of countries if the world*. Vaadatud 09.04.2020.
3. ↑  "Climate - Burkina Faso". *Climates to travel*. Vaadatud 09.04.2020.
4. ↑  "Wildlife of Burkina Faso". *Vikipeedia*. Vaadatud 09.04.2020.
5. ↑  "List of rivers of Burkina Faso". *Vikipeedia*. Vaadatud 09.04.2020.
6. ↑  "POPULATION.IO by WORLD DATA LAB". *Population.io*. Vaadatud 03.03.2020.
7. ↑  "Rahvastik". *population.un*. Vaadatud 10.03.2020.
8. ↑  "Burkina Faso 2020". *Populationpyramid*. Vaadatud 10.03.2020.
9. ↑  "Burkina Faso Population". *countrymeters*.
10. ↑  "AFRICA :: BURKINA FASO". *cia.gov*. Originaali arhiivikoopia seisuga 6.09.2019. Vaadatud 04.03.2020.
11. ↑  "Burkina Faso ja Eesti loomuliku iibe võrdlus". *data.un.org*. Vaadatud 17.03.2020.
12. ↑  "The World Factbook". *The World Factbook*. Originaali arhiivikoopia seisuga 12.04.2009. Vaadatud 04.03.2020.
13. ↑  "Burkina Faso". *Undats*. Vaadatud 22.03.2020.
14. ↑  "Burkina Faso: review of population policies and programs]". *Pubmed*. Vaadatud 22.03.2020.
15. ↑  "Country map - Administrative structure - Population density of Burkina Faso". *Geo-Ref*. Vaadatud 22.03.2020.
16. ↑  "Burkina Faso: Distribution of gross domestic product (GDP) across economic sectors from 2008 to 2018". *www.statista.com/*. Vaadatud 02.04.2020.
17. 1 2  "Burkina Faso: Unemployment rate from 1999 to 2019". *www.statista.com*. Vaadatud 02.04.2020.
18. ↑  "Science and technology in Burkina Faso". *wikipedia.org*. Vaadatud 02.04.2020.
19. ↑  "Bridging the divide in Burkina Faso: How tech is changing lives". *www.intelligentcio.com/*. Vaadatud 02.04.2020.
20. ↑  "Burkina Faso's Top 10 Exports". *www.worldstopexports.com/*.
21. ↑  "Burkina Faso - Contribution of travel and tourism to GDP as a share of GDP". *knoema.com*. Vaadatud 03.04.2020.
22. ↑  "Property Prices in Ouagadougou, Burkina Faso". *Numbeo*. Vaadatud 29.03.2020.
23. ↑  "Largest cities in Burkina Faso". *Mongaby*. Vaadatud 29.03.2020.
24. ↑  "The Ouagadougou Health and Demographic Surveillance System areas of study". *Reaserchgate*. Vaadatud 29.03.2020.
25. ↑  "Burkina Faso General Health Risks". *Iamat*. Vaadatud 29.03.2020.
26. ↑  "KOF Globalisation Index". *kof.ethz.ch/*. Vaadatud 03.04.2020.
27. ↑  "Travel and Tourism in Burkina Faso". *euromonitor.com*. Originaali arhiivikoopia seisuga 8.05.2020. Vaadatud 03.04.2020.
28. ↑  [. "Ouagadougou Burkina Faso"]. *estravel.ee*. Vaadatud 03.04.2020. `{{netiviide}}`: kontrolli parameetri `|url=` väärtust (juhend)
29. ↑  "10 Top Places To Visit In Burkina Faso". *traveltourxp.com*. Vaadatud 03.04.2020.

Välislingid
-----------

|  |  |
| --- | --- |
|  | Vikisõnastiku artikkel: **Burkina Faso** |


Aafrika maad

**Iseseisvad riigid:** Alžeeria | Angola | Benin | Botswana | Burkina Faso | Burundi | Djibouti | Egiptus | Ekvatoriaal-Guinea | Elevandiluurannik | Eritrea | Etioopia | Gabon | Gambia | Ghana | Guinea | Guinea-Bissau | Kamerun | Keenia | Kesk-Aafrika Vabariik | Komoorid | Kongo Vabariik | Kongo Demokraatlik Vabariik | Lesotho | Libeeria | Liibüa | Lõuna-Aafrika Vabariik | Lõuna-Sudaan | Madagaskar | Malawi | Mali | Maroko | Mauritaania | Mauritius | Mosambiik | Namiibia | Niger | Nigeeria | Roheneemesaared | Rwanda | Sambia | São Tomé ja Príncipe | Senegal | Seišellid | Sierra Leone | Somaalia | Sudaan | Svaasimaa | Zimbabwe | Tansaania | Togo | Tšaad | Tuneesia | Uganda  

 **Sõltuvad alad:** Briti India ookeani ala | Ceuta | Chafarinase saared | Kanaari saared | Madeira | Mayotte | Melilla | Peñón de Alhucemas | Peñón de Vélez de la Gomera | Réunion | Saint Helena  

 **Tunnustamata riigid ja okupeeritud alad:** Edela-Somaalia | Jubaland | Lääne-Sahara | Puntland | Somaalimaa

 **Aafrika maad** | Aasia maad | Austraalia ja Okeaania maad | Ameerika maad | Euroopa maad